
DOCUMENT DE CONSIDERACIONS NGEU PER L’ADHESIÓ DE L’AJUNTAMENT DE PALAMÓS A L’ACORD MARC DE SERVEIS DE CONSULTORIA PER A LA PREPARACIÓ I TRAMITACIÓ DE SUBVENCIONS AMB DESTINACIÓ ALS ENS LOCALS DE CATALUNYA I LA CONSEGÜENT CONTRACTACIÓ A L’EMPRESA ISERVEIS EINSTIC, SL PELS SERVEIS DE CONSULTORIA PER A LA PREPARACIÓ I TRAMITACIÓ DE SUBVENCIONS FINANÇAT AMB ELS FONS DEL MECANISME DE RECUPERACIÓ I RESILIÈNCIA DE LA UNIÓ EUROPEA – Next Generation EU, DINS DEL PROGRAMA DE PLANS DE SOSTENIBILITAT TURÍSTICA EN DESTINACIONS (PSTD)


L’Ajuntament de Palamós, en data 31 de d’octubre de 2023, va aprovar l’adhesió al sistema d’adquisició centralitzada destinada als ens locals que l’ACM porta a terme, conjuntament amb el Consorci Català pel desenvolupament Local.

El CCDL, per encàrrec de l’ACM, promou periòdicament, la licitació de contractes amb destinació a les entitats locals de Catalunya mitjançant la utilització de les tècniques de racionalització de la contractació administrativa previstes a la vigent legislació en matèria de contractes del sector públic, principalment el denominat Acord marc, que possibilita la contractació de forma agregada per bona part de les demandes de subministraments i serveis que es pretenen atendre, d’acord amb les necessitats a satisfer de les entitats locals adherides a l’Associació detectades a partir de les actuacions de prospecció de mercat i estudis que porta a terme l’àrea d’Estudis i contractació de l’entitat.

D’acord amb les anteriors consideracions, i prèvia tramitació del corresponent procediment administratiu de licitació de conformitat amb els plecs de clàusules administratives particulars i prescripcions tècniques aprovats per Resolució de Presidència núm. 23/2022, de data 1 d’abril de 2022, i publicats al perfil de contractant de l’entitat en data 4 de maig de 2022 amb el nom “Acord marc de serveis de consultoria per a la preparació i tramitació de subvencions amb destinació a les entitats locals de Catalunya” (Exp.:2021.07) i al DOUE en data 8 d’abril de 2022 amb el nom “España-Barcelona: Servicios de consultoría en gestión de proyectos (2022/S 070-185374)”, la Comissió executiva en la seva sessió extraordinària de data 10 de novembre de 2022, va acordar adjudicar l’Acord marc de serveis de consultoria per a la preparació i tramitació de subvencions amb destinació a les entitats locals de Catalunya, d’acord amb el detall de les empreses que han resultat seleccionades, entre elles iServeis, el lot concret al qual s’adscriu l’ens en el marc d’aquest servei: Lot 20 – Serveis d’assessorament i justificació d’ajuts amb fons europeus amb autoritat de gestió de l’Estat o la Generalitat de Catalunya, demarcació de Girona. 

Els plecs de clàusules administratives particulars i prescripcions tècniques aprovats per la Resolució mencionada en el paràgraf anterior estan exempts i no inclouen les mencions i consideracions relatives als Fons del Mecanisme de Recuperació i Resiliència de la Unió Europea – Next Generation EU. No obstant això, davant la circumstància donada, la contractació de l’empresa iServeis Einstic SL pels serveis de consultoria per a la preparació i tramitació de subvencions mitjançant el sistema permès per l’acord d’adhesió descrit, es troba finançada per part del Ministeri d’Industria, Comerç i Turisme (actualment Ministeri d’Industria i Turisme) en el marc dels Fons del Mecanisme de Recuperació i Resiliència de la Unió Europea – Next Generation EU, en concret dins del programa de Plans de Sostenibilitat Turística en Destinacions (PSTD), és per això que cal tenir presents les següents especificitats:


Especificitats del PRTR

[bookmark: _Hlk72324957]El servei de consultoria per la preparació i tramitació de subvencions, promogut per l’ACM i en el qual l’Ajuntament de Palamós s’adhereix, és una actuació inclosa dins l’operació seleccionada en la convocatòria resolta i publicada al BOE núm. 129 de 31 de maig, Resolución de 22 de mayo de 2023, de la Secretaría de Estado de Turismo, por la que se publica el Acuerdo de la Conferencia Sectorial de Turismo de 9 de mayo de 2023, por el que se fijan los criterios de distribución, así como el reparto resultante para las comunidades autónomas, del crédito destinado a la financiación de actuaciones de inversión por parte de entidades locales en el marco del Componente 14 Inversión 1 del Plan de Recuperación, Transformación y Resiliencia.
Així doncs, aquest contracte està inclòs dins del projecte “Estratègia de sostenibilitat turística en destins”, cofinançat a través dels Fons Next Generation EU, en concret dins del programa de Plans de Sostenibilitat Turística en Destinacions (PSTD), subvencions destinades a la transformació digital i modernització de les administracions de les entitats locals, convocatòria extraordinària 2023, promoguda pel Ministeri d'Indústria, Comerç i Turisme (actualment Ministeri d’Indústria i Turisme). 

Aquests ajuts estan finançats amb recursos provinents del PRTR, Pla de Recuperació, Transformació i Resiliència, en el desenvolupament d'actuacions necessàries per a la consecució dels objectius definits a la Política Palanca 5 “Modernització i digitalització del teixit industrial i de la PYME, recuperació del turisme i impuls a una Espanya nació emprenedora”, al Component 14 “Pla de modernització i competitivitat del sector turístic”, Inversió 1 “Transformació del model turístic cap a la sostenibilitat”, de l'esmentat PRTR.

Identitat corporativa dels fons Next Generation: 

En base l’article 9 de l’Ordre HFP/1030/2021, de 29 de setembre, per la que es configura el sistema de gestió del Pla de Recuperació, Transformació i Resiliència cal complir una sèrie de compromisos en matèria de comunicació, encapçalaments i logotips, doncs s’estableix la necessitat de deixar constància en totes les pàgines de la documentació administrativa i tècnica el logotip “Financiado por la Unión Europea NextGeneration EU”; el logotip “Gobierno de España – Ministerio de Industria y Turismo”; el logotip “Plan de Recuperación, Transformación y Resiliencia”; el logotip “Next Generation Catalunya”; i el logotip “Generalitat de Catalunya”:  


[image: ]Plan de recuperación, Transformación y Resiliencia – Financiado por al Unión Europea – Next Generation UE

Aquesta consideració s’ha de tenir en compte d’acord amb la guia de la Generalitat de Catalunya per la consideració de la identitat corporativa de NGEU:

https://identitatcorporativa.gencat.cat/web/.content/Documentacio/descarregues/dpt/COLOR/Economia-i-Hisenda/NextGenerationCatalunya.pdf 



Fites i objectius: 

El component 14 del PRTR té com objectiu la reducció de la pressió del turisme sobre el territori, millorant la coexistència de l’activitat turística amb el medi i permetent un desenvolupament turístic que incorpori el respecte al medi ambient i a la seva capacitat de càrrega com a principi fonamental.
En aquest sentit, les fites i objectius consten a la Decisió d’Execució del Consell relativa a l’aprovació de l’avaluació del PRTR d’Espanya, per mitjà de les que s’estableixen per al C14.I1, una sèrie de fites i objectius vinculants denominats CID (Council Implementing Decision) per a aquesta submesura, i pels que s’establiran els mecanismes de control concrets necessaris per a cadascun: 
· Objectiu núm. 217 del CID. Quart trimestre 2021: Publicació al BOE de l'adjudicació a les entitats locals d'ajuda per a l'aplicació dels «Plans Territorials de Sostenibilitat Turística a Destinacions», per un import mínim de 561.000.000 d'euros, dels quals, el 35 % es destinarà a mesures que aborden la transició verda, la sostenibilitat i l'eficiència energètica/electromobilitat a les destinacions.
· Objectiu núm. 218 del CID. Quart trimestre 2022: Publicació al BOE de l'adjudicació a les entitats locals d'ajuda per a l'aplicació dels «Plans Territorials de Sostenibilitat Turística a Destinacions», per un import mínim d'1.173.000.000 d'euros (valor de referència: 31 de desembre de 2021), dels quals, el 35% es destinarà a mesures que aborden la transició verda, la sostenibilitat i l'eficiència energètica/electromobilitat a les destinacions.
· Objectiu núm. 219 del CID. Quart trimestre 2023: Publicació al BOE de l'adjudicació a les entitats locals d'ajudes per a l'aplicació dels «Plans Territorials de Sostenibilitat Turística a Destinacions» per un import mínim de 1.788.600.000 euros (valor de referència: 31 de desembre de 2022), dels quals el 35 % es destinarà a finançar mesures que aborden la transició verda, la sostenibilitat i l'eficiència energètica/electromobilitat a les destinacions.
· Fita núm. 220 del CID. Quart trimestre 2024: Les comissions de seguiment s'asseguraran que totes les destinacions beneficiàries aconsegueixin com a mínim els percentatges d'execució següents de cada Pla de Sostenibilitat Turística:
· Execució del 75 % en el cas de les destinacions adjudicades el 2021
· Execució del 50 % en el cas de les destinacions adjudicades el 2022
· Execució del 25 % en el cas de les destinacions adjudicades el 2023.
· Fita núm. 221 del CID. Segon trimestre 2026 Finalització de tots els projectes inclosos als «Plans Territorials de Sostenibilitat Turística en Destinacions» i adjudicats d'acord amb els objectius 211, 212 i 213, el 35 % dels fons dels quals es destinaran a finançar mesures que aborden la transició verda, la sostenibilitat i l'eficiència energètica/electromobilitat a les destinacions.
El compliment de les fites i objectius previstos a la Decisió d'Execució del Consell és obligatori perquè cada comunitat autònoma i entitat local pugui retenir finalment els fons transferits corresponents a les successives convocatòries extraordinàries de plans de sostenibilitat turística en destinació (C14.I1). Així doncs, l’Ajuntament de Palamós, vetllarà pel seu compliment realitzant controls periòdics, amb els informes trimestrals corresponents i penalitzant a l’adjudicatari en cas d’incompliment de terminis establerts. Per altra banda, l’empresa contractista ha de facilitar la informació que li sigui requerida per acreditar el compliment puntual de les fites i objectius del component concret del PRTR a la consecució del qual contribueix el contracte. 
Tanmateix, el mecanisme per al control de fites i objectius es durà a terme garantint el compliment de les finalitats relacionades amb el canvi climàtic, així com garantint el principi de no causar un perjudici significatiu al medi ambient. Així mateix, es tindran en compte la utilització de diferents mitjans, com són: informes de la comissió de seguiment, les diferents certificacions de les execucions, així com la finalització dels projectes dins dels terminis fixats.

DNSH:
[bookmark: _Hlk124158687]Recau al contractista l’obligació sobre el compliment del principi de no causar perjudici significatiu als sis objectius mediambientals en el sentit de l’article 17 del Reglament (UE) 2020/852, on s’hi ha de fer esment:
	Política Palanca del PRTR al que pertany l’activitat 
	Política Palanca 5 del PRTR “Modernització i digitalització del teixit industrial i de la PYME, recuperació del turisme i impuls a una Espanya nació emprenedora”

	Components del PRTR al que pertany l'activitat
	Component 14 del PRTR "Pla modernització i competitivitat de sector turístic”

	Mesura (Reforma o Inversió)
	Inversió 1 del PRTR "Transformació del model turístic cap a la sostenibilitat"

	Títol del projecte PSTD
	Estratègia de sostenibilitat turística en destins

	Títol de l’activitat, actuació del PSTD i EIX
	Actuació 2 - Oficina tècnica per a la coordinació i gestió integral de l’execució del projecte, dins l’Eix 4 - Competitivitat, finançat amb els fons Next Generation EU. 

	Etiquetat climàtic i mediambiental assignat a la mesura
	No aplica.

	Percentatge de contribució a objectius climàtics (%)
	0%

	Percentatge de contribució a objectius mediambientals (%)
	0%



Condicions especials d’execució: 
Serà obligació de l’empresa adjudicatària el correcte compliment dels principis de gestió específics del Pla de Recuperació, Transformació i Resiliència (PRTR) definits en l’article 2 de l’Ordre HFP/1030 de 29 de setembre:
· Reforç de mecanismes per la prevenció, detecció i correcció dels fraus, corrupció i conflictes d’interès, mitjançant la signatura de la corresponent declaració d’absència de conflicte d’interès (DACI), així com el compliment i aplicació del Pla Antifrau.
· Declaració responsable sobre el compliment del principi de no causar perjudici significatiu als sis objectius mediambientals en el sentit de l’article 17 del Reglament (UE) 2020/852 (Do not significant harm – DNS
H).

· Identificació del perceptor final dels fons, ja sigui com a beneficiaris de les ajudes o adjudicatari d’un contracte o subcontracte. Es a dir l’obligació d’informar de les dades d’identificació del contractista o subcontractista, que són: 

· NIF del contractista o subcontractista
· Nom de la persona física o raó social de la persona jurídica. 
· Domicili fiscal de la persona física o jurídica. 
· Declaració de cessió i tractament de dades en relació amb l’execució d’actuacions del Pla de Recuperació, Transformació i Resiliència (PRTR).
· Declaració de compromís amb relació amb l’execució d’actuacions del Pla de Recuperació, Transformació i Resiliència (PRTR).
· Les empreses contractistes han d’acreditar la inscripció al Cens d’empresaris, professionals i retenidors de l’Agència Estatal de l’Administració Tributària o al cens equivalent de l’Administració Tributària Foral, que ha de reflectir l’activitat efectivament desenvolupada en la data de participació en el procediment de licitació.
· Declaració responsable sobre el compliment del principi de no causar perjudici significatiu als sis objectius mediambientals en el sentit de l’article 17 del Reglament (UE) 2020/852.
· L’emplenament i la presentació de la Declaració d’Absència de Conflicte d’Interessos (DACI).

D’acord amb l’establert en l’article 202 de la LCSP s’estableix que les condicions especials de contractació hauran de complir amb la instrucció de 23 de desembre de la Junta Consultiva de contractació pública de l’Estat sobre aspectes a incorporar en els expedients i en els plecs rectors dels contractes que es vagin a finançar amb fons procedents del Pla de Recuperació, Transformació i Resiliència i, així com les Ordres HFP/1030/2021 i HFP/1031/2021, ambdues de data de 29 de setembre i tota la normativa relacionada.
En relació al principi de no significant harm – DNSH, l’entitat contractant garantirà, en totes les actuacions que dugui a terme en execució del contracte, el ple compliment del principi de «no causar un perjudici significatiu al medi ambient» (principi do no significant harm - DNSH) i, en el seu cas, l'etiquetatge climàtic i digital, d'acord amb el que es preveu en el Pla de Recuperació, Transformació i Resiliència, aprovat per Consell de Ministres el 27 d'abril de 2021 i pel Reglament (UE) núm. 2021/241 del Parlament Europeu i del Consell, de 12 de febrer de 2021, pel qual s'estableix el Mecanisme de Recuperació i Resiliència, així com amb el requerit en la Decisió d'Execució del Consell relativa a l'aprovació de l'avaluació del pla de recuperació i resiliència d'Espanya.

En relació a l’etiquetatge climàtic/mediambiental, en el disseny i el desenvolupament del contracte, s'ha de tenir en compte també l'etiquetatge de contribució climàtica corresponent a la inversió del Pla de Recuperació, Transformació i Resiliència en què s'emmarquen les actuacions, d'acord amb el que preveu l'annex VI del Reglament (UE) núm. 2021/241 del Parlament Europeu i del Consell de 12 de febrer. Cada etiqueta està associada a unes condicions que cal respectar. Un cop coneguda l'etiqueta, si escau, les condicions establertes s'han de consultar a l'annex VI del Reglament esmentat, que inclou tots els camps d'intervenció predefinits.


Les subvencions regulades en aquesta Ordre són compatibles amb altres subvencions, ajuts, ingressos o recursos per a la mateixa finalitat, procedents de qualsevol administració o entitat, pública o privada. Ha de quedar identificada nítidament, en qualsevol cas, la traçabilitat de les despeses. No obstant això, aquestes subvencions són incompatibles amb la recepció d'altres fons comunitaris per a l'execució dels mateixos projectes d'inversió, i no es pot incórrer en doble finançament. Tal com estableix l'article 9 del Reglament (UE) 2021/241 del Parlament Europeu i del Consell, d'1 de febrer de 2021, els projectes d'inversió finançats pel Mecanisme de Recuperació i Resiliència poden rebre ajuts d'altres programes i instruments de la Unió sempre que aquest ajut no cobreixi el mateix cost que els que financi la subvenció d'aquest programa, segons els definits en aquesta base. Les persones beneficiàries han de comunicar a l’Ajuntament de Palamós si han obtingut altres subvencions o ajuts per a la mateixa finalitat sense incórrer en el doble finançament sobre el mateix cost, procedents de qualsevol de les altres administracions o ens públics, nacionals o internacionals.

A més a més, en el cas dels contractes d’obres i de subministraments que generen residus cal tenir en compte que pel que fa a la gestió de residus, que l’empresa contractista està obligada a incloure en totes les fases de disseny i execució dels projectes i de manera individual i per a cada una d’elles, un Estudi de gestió de residus de construcció i demolició que es desenvoluparà posteriorment en el corresponent Pla de gestió de residus i construcció i demolició, conforme a l’establert en el Real Decret 105/2008, de 1 de febrer, pel que es regula la producció i gestió dels residus de construcció i demolició, on es compliran les següents condicions:

· Almenys el 70% del pes dels residus en construcció i demolició no perillosos (excloent el material natural mencionat a la categoria 17 05 04 de la Llista europea de residus establerta per la decisió 2000/532/EC), generats en el lloc de construcció, es prepararà per a la seva reutilització, reciclatge o valorització, incloses les operacions d’emplenament utilitzant residus per substituir altres materials, d’acord amb la jerarquia de residus i el Protocol de gestió de residus de construcció i demolició de la UE. 
· Els operadors hauran de limitar la generació dels residus en els processos relacionats amb la construcció i demolició, de conformitat amb el Protocol de gestió de residus de construcció i demolició de la UE i tenint en compte les millores tècniques disponibles i utilitzant la demolició selectiva per permetre l’eliminació i manipulació segura de substancies perilloses i facilitar la preparació per la reutilització i reciclatge d’alta qualitat mitjançant la retirada selectiva de materials, utilitzant els sistemes de classificació disponibles pels residus de construcció i demolició. Tanmateix, s’establirà que la demolició es porti a terme preferiblement de forma selectiva i la classificació es realitzarà de forma preferent en el lloc de generació dels residus. En el cas de generar-se residus perillosos, com l’amiant, aquests hauran de ser retirats, emmagatzemats i gestionats a través de gestors autoritzats pel seu tractament. 
· Els dissenys dels edificis i les tècniques de construcció recolzaran la circularitat i, en particular, demostraran, amb referència a la ISO 20887, per avaluar la capacitat de desmuntatge o adaptabilitat dels edificis, com estan dissenyats per ser més eficients en l’ús de recursos, adaptables, flexibles i desmuntables per permetre la reutilització i reciclatge. 

Per tal d’acreditar el compliment d’aquests tres requisits en matèria de gestió dels residus generats en les actuacions, la persona posseïdora dels residus i dels materials de construcció haurà d’aportar un informe firmat per la direcció facultativa de l’obra i que haurà de contenir l’acreditació documental que els residus s’han destinat a la preparació per la reutilització, reciclat o valorització en gestors autoritzats i que es compleix amb el percentatge fixat del 70%.

Aquest fet s’acreditarà a través dels certificats dels gestors de residus, que a més inclourà el codi LER dels residus entregats perquè es pugui comprovar al separació realitzada en l’obra. També s’inclourà el certificat relatiu als residus perillosos generats, encara que no computin per l’objectiu del 70%.”

En el cas dels contractes d’obres cal instal·lar cartell d’obra en totes les actuacions, d’acord als requisits establerts en matèria de comunicació de l’Ordre HFP/1030/2021, de 29 de setembre. A més a més, al finalitzar l’operació s’haurà d’instal·lar la placa permanent tal com s’indica en les instruccions del Manual bàsic d’Identitat Corporativa de la Generalitat de Catalunya en relació a la subvenció del Next Generation: https://identitatcorporativa.gencat.cat/web/.content/Documentacio/descarregues/dpt/COLOR/Economia-i-Hisenda/NextGenerationCatalunya.pdf 


Per altra banda, es precisa el següent: 

Pel que fa la garantia definitiva, aquesta serà retornada a l’empresa contractista quan l’òrgan competent de fiscalització de la Unió Europea accepti la sol·licitud de certificació presentada, d'acord l'article 16.1.h) del Decret llei 5/2021, de 2 de febrer, pel qual s'aproven mesures urgents per a la implementació i gestió dels fons procedents del Mecanisme de Recuperació i Resiliència i del fons REACT-EU per a l'Administració de la Generalitat de Catalunya i el seu sector públic, per a totes les tipologies de contracte.
Això implica que la garantia no es podrà retornar fins que la despesa del contracte no hagi estat validada per l’òrgan competent de la Unió Europea, el que pot implicar el retorn de la garantia en terminis molt superiors als previstos en la Llei de Contractes del Sector Públic.
En relació les modificacions contractuals, atès el deure de compliment de les obligacions assumides en matèria d’etiquetatge verd i etiquetatge digital, així com de les obligacions assumides per l’aplicació del principi de no causar un dany significatiu, és preveu com a causa de modificació del contracte, l’ordre de l’autoritat responsable per adoptar mesures correctores al respecte.
En relació la subcontractació, atès el caràcter finalista i vinculat a la recuperació econòmica derivada de la pandèmia del crèdit que finança aquest contracte, de conformitat amb l’article 16.1.g) del Decret llei 5/2021, en els supòsits previstos en l’article 215 de la LCSP, es pot limitar la subcontractació de la prestació principal. No obstant això, l’empresa contractista pot concertar amb altres empreses la realització parcial dels elements objecte d’aquest contracte. Les empreses licitadores han d’indicar en les seves ofertes els elements del contracte que tinguin previst subcontractar, amb l’import i el nom o el perfil professional, definit per referència a les condicions de solvència professional o tècnica, i, en tot cas, les condicions tècniques, de preu i de pagament dels subcontractistes a qui tinguin previst encomanar-ne la realització.

Règim jurídic:
a) Reial decret llei 36/2020, de 30 de desembre, pel qual s’aproven mesures urgents per a la modernització de l’Administració pública i per a l’execució del Pla de recuperació, transformació i resiliència.
b) Decret llei 5/2021, de 2 de febrer, pel qual s'aproven mesures urgents per a la implementació i gestió dels fons procedents del Mecanisme de Recuperació i Resiliència i del fons REACT-EU per a l'Administració de la Generalitat de Catalunya i el seu sector públic.
c) Ordre HFP/1030/2021, de 29 de setembre, per la qual es configura el sistema de gestió del Pla de recuperació, transformació i resiliència.
d) Ordre HFP/1031/2021, de 29 de setembre, per la qual s’estableix el procediment i format de la informació a proporcionar per les entitats del sector públic estatal, autonòmic i local per al seguiment del compliment de les fites i objectius i d’execució pressupostària i comptable de les mesures dels components del Pla de recuperació, transformació i resiliència.
e) Guia d’indicacions de gestió dels fons provinents del Mecanisme de Recuperació i Resiliència (MRR) de la Secretaria d’Afers Econòmics i fons Europeus, del Departament d’Economia i Hisenda de la Generalitat de Catalunya.
f) Ordre HFP/55/2023, de 24 de gener, relativa a l’anàlisi sistemàtic del risc de conflicte d’interès en els procediments que executen el Pla de recuperació, transformació i resiliència.
g) Resolució de 22 de maig de 2023, de la Secretaria d’Estat de Turisme, per la que es publica l’Acord de la Conferència Sectorial de Turisme de 9 de maig de 2023, per la que es fixen els criteris de distribució, així com el repartiment resultant per les comunitats autònomes, del crèdit destinat al finançament d’actuacions d’inversió per part d’entitats locals en el marc del Component 14 Inversió 1 del Pla de Recuperació, Transformació i Resiliència. 

D’altra banda, cal aplicar a la contractació el pla de mesures antifrau i anticorrupció – incloent-hi el conflicte d’interessos– aprovat per l’entitat contractant.


Règim de pagament:
El format de la factura electrònica i signatura s’han d’ajustar al que disposa l’annex 1 de l’Ordre ECO/306/2015, de 23 de setembre, per la qual es regula el procediment de tramitació i anotació de les factures en el Registre comptable de factures en l’àmbit de l’administració de la Generalitat de Catalunya i el sector públic que en depèn. 

En tot cas, la factura haurà de contenir els següents esments:

· Número i, si s’escau, sèrie. La numeració de les factures serà correlativa.
· Nom i cognoms o denominació social, número d’identificació fiscal i domicili de l’expedidor.
· Òrgan que celebra el contracte, amb identificació de la seva adreça i del número d’identificació fiscal.
· Descripció de l’objecte del contracte, amb expressió del servei a que vagi destinat.
· Preu del contracte.
· Lloc i data de la seva emissió.
· Menció al finançament amb el PRTR, d’acord amb:

El present contracte està finançat “en el marc del Pla de Recuperació, Transformació i Resiliència – Finançat per la Unió Europea – Next Generation UE, en concret dins del programa de Plans de Sostenibilitat Turística en Destinacions (PSTD), subvencions destinades a la transformació digital i modernització de les administracions de les entitats locals, convocatòria extraordinària 2023, promoguda pel Ministeri d'Indústria, Comerç i Turisme (actualment Ministeri d’Indústria i Turisme)”. 

Per altra banda, en tant que la cessió del crèdit pot afectar la correcta certificació de despeses subvencionables a efectes del Next Generation, caldrà que de forma complementària, l’adjudicatària presenti (amb anterioritat o simultàniament a la presentació de cada factura o certificació objecte de cessió), la següent documentació:

1) En operacions de confirming o similars: Còpia de l’extracte bancari o justificant del pagament previ realitzat per l’entitat de crèdit a l’empresa adjudicatària, amb els següents requisits:

· Aquest haurà de ser per l’import íntegre de la factura o certificació objecte de l’avançament en el cobrament (no es pot haver descomptat de l’ingrés a l’adjudicatària, els interessos o altres despeses financeres).
· Haurà de constar clarament l’emissor del pagament, el seu compte corrent, el beneficiari (adjudicatària) i el seu compte corrent, i l’objecte del pagament, referit a la factura de o certificació objecte de l’avançament.

2) Contracte marc de l’operació de cessió o de l’operació financera equivalent entre l’entitat de crèdit i l’empresa adjudicatària, amb les condicions per les quals es regeix.

En cas de no complir-se les condicions esmentades, l’òrgan de contractació procedirà al rebuig de la corresponent factura.  

L’adjudicatària, en el moment de presentar la seva proposta, accepta expressament aquesta condició, i s’obliga expressament al compliment d’aquesta clàusula.

Compliment Ordre HFP/55/2023:

Amb caràcter previ a la valoració de les ofertes, l’òrgan de contractació ha d’iniciar, a través de l’eina informàtica, MINERVA, amb seu a l’Agència Estatal d’Administració Tributària (AEAT), el procediment d’anàlisi ex ante de conflicte d’interès consistent en la introducció de les dades de les persones físiques o jurídiques licitadores i dels òrgans decisors de l’operació. 

En el supòsit que l’AEAT no disposi de la informació de titularitats reals de l’empresa objecte de consulta i així li hagi indicat mitjançant la corresponent bandera negra a l’òrgan de contractació, aquest ha de sol·licitar a les empreses licitadores la informació de la seva titularitat real, que li han d’aportar en el termini de 5 dies hàbils des de la sol·licitud. En cas que no s’entregui la informació sol·licitada en aquest termini, l’empresa licitadora serà exclosa del procediment.

Els membres integrants de la mesa de contractació i els seus suplents (si s’escau), la unitat tècnica de valoració de les ofertes (si s’escau), els membres integrants del comitè d’experts, l’empresa o les empreses contractistes, l’empresa o les empreses subcontractistes, totes les persones que intervinguin en funcions de seguiment, control i supervisió de l’execució de les prestacions i els treballadors que participin en els procediments d’adjudicació de contractes o concessió de subvencions, formin part o no, d’una entitat adjudicatària o instrumental, hauran de formalitzar la declaració d’absència de conflicte d’interès per tal de garantir la imparcialitat en el procediment de contractació. 
 
Les declaracions d’absència de conflicte d’interès hauran de subscriure’s, amb caràcter general, de manera prèvia al procediment que l’òrgan de contractació ha d’iniciar a través de l’eina informàtica amb seu a l’Agència Estatal d’Administració Tributària (AEAT) consistent en l’anàlisi ex ante del conflicte d’interès mitjançant la introducció de les dades de les persones físiques o jurídiques licitadores i dels òrgans decisors de l’operació i també, de manera prèvia, al procediment de valoració d’ofertes. 


Declaracions previstes a l’Ordre HFP/1030/221, de 29 de setembre per la qual es configura el sistema de gestió del Pla de Recuperació, Transformació i Resiliència: 

En base l’Ordre HFP/1030/221, de 29 de setembre per la qual es configura el sistema de gestió del Pla de Recuperació, Transformació i Resiliència, l’empresa contractista procedeix a la firma de diverses declaracions configurades en forma d’annex, en concret: la Declaració d’absència de conflicte d’interès, la Declaració de cessió i tractament de dades en relació amb l’execució d’actuacions en el Pla de Recuperació, Transformació i Resiliència (PRTR), la Declaració de compromís en relació l’execució d’actuacions del Pla de Recuperació, Transformació i Resiliència (PRTR) i la Declaració de responsable sobre el compliment del principi de no causar un perjudici significatiu als sis objectius mediambientals en el sentit de l’article 17 del Reglament (UE) 2020/852. Dits annexes s’incorporen en l’eina de Sobre Digital juntament amb la resta de documentació administrativa i la no presentació o acceptació  suposarà una causa de resolució del contracte. Si s’escau, els subcontractistes, també han de procedir a la seva firma. 

